Document ID: 31994R0468

Komisjoni määrus (EÜ) nr 468/94,
2. märts 1994,
mllega muudetakse põllumajandustoodete mahepõllundustootmist ning põllumajandustoodete ja toiduainete puhul sellele viitavaid märgiseid käsitleva määruse (EMÜ) nr 2092/91 VI lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, [1] viimati muudetud komisjoni määrusega (EMÜ) nr 2608/93, [2] eriti selle artiklit 13,
ning arvestades, et:
määruse (EMÜ) nr 2092/91 artikli 16 lõike 5 kohaselt on VI lisasse kandmata ainete kasutamine keelatud 12 kuud pärast VI lisa kehtestamist, isegi juhul, kui nende ainete kasutamine oli lubatud olemasolevate siseriiklike normide alusel;
teatavad liikmesriigid on arvamusel, et teatavad tooted tuleks VI lisasse kanda, ning on taotlenud komisjonilt kõnealuste arvamuste toetamist;
kõnesolevatest taotlustest ilmneb, et teatavad põllumajandusest mittepärinevad koostisosad on hädavajalikud teatavate toiduainete nõuetekohaseks tootmiseks või säilitamiseks; kõnealused ühendid esinevad ka looduses sageli;
kõnesolevatest taotlustest ilmneb, et teatavad põllumajandustooted tuleb VI lisa C jaosse lisada, sest nende järele on nõudlus, kuna nende ühenduses mahepõllunduslikult toodetud kogused on ilmselt ebapiisavad, ning samas tuleb teatavad muud tooted VI lisa C jaost välja jätta;
käesolevas määruses ettenähtud meetmed on kooskõlas määruse (EMÜ) nr 2092/91 artiklis 14 nimetatud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2092/91 VI lisa muudetakse vastavalt käesoleva määruse lisale:
Artikkel 2
Käesolev määrus jõustub viieteistkümnendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 2. märts 1994

Labels: 7
3
17
6